` बिशुद्ध राष्ट्रवाद को समपित प्रमुखतः विचार पाक्षिक 


अंक ६, 


वषं १ 


की राजनीति के रंगमंच पर असाधारण रुप से प्रभावी बना हुआ 
था वह आज नेपथूय में चला गया प्रतीत होता है । तथापि नाटक 
का पटाक्षेप होते तक बह रंगमंच पर पुनः-पुनः आता ही रहेगा 
दृश्यपरिवतंन होते रहेंगे । अब आगामी दृश्य निश्चित रुप से 
कौनसा होगा यह तो सूत्रधार ही बता सकता है और राजनीति 
` के इस प्रकार के नाट्य का सूत्रधार अन्य कोई न होकर पराशक्ति 
ही होती है । फिर भी अवलोकित दृश्यों के आधार पर संभावित 


दृश्यों की बहुत कुछ कल्पना तो की ही जा सकती है। और जो. 


परिकल्पना इस विषय में की जा सकती है वह यही बताती है कि 
घनघोर घटाओं की जळधाराओं से निमित हरियाली भरी नव- 
सृष्टि के साथ ही यहां-वहां जलाप्लावन की ऋतु के प्रस्थित होने 

पर जब देवता अपने चार मास के विश्राम के उपरान्त. जागेगे, 
` लगभग उसी के आसपास एक असाधारण वात्याचक्र का दृश्य 
सम्मुख होगा । इसका उद्भव-बिन्दु वहां होगा यह बताना अत्यंत 
. कठिन होने के साथ ही वह एक प्रकार से किसी पक्ष पर आरोपण' 
ही होगा । पर जो कुछ भी होगा बह ११ जुलाई ९१ को महा 
महिम राष्ट्रपति के संसद की दोनों सभाओं के मक्ष दिये अपने 
भाषण में १५ अगस्त १९४७ -की तिथि को धामिक स्थलों के 
संबंध में यथास्थिति की पाषाण-रेखा बनाने के संबंध में कानून 
बनाने तक ही सीमित नहीं रहेगा । जहां एक ओर श्रीराम जन्म- 
भूमि मुक्तियज्ञ समिति के महामंत्री दाऊ दयाल खन्ना ने राष्ट्रपति 
की इस घोषणा को (दुर्भाग्यपूर्ण और खतरों से भरी” बताने के 
साथ ही इससे जन-क्रान्ति होने की भविष्यवाणी की है। बही ३ 
अगस्त को राजधानी दिल्ली में आयोजित आल इण्डिया मुस्लिम 
सलाहकार सम्मेलन में उत्तरप्रदेश बाबरी मसजिद एक्शन कमेटी 
के अध्यक्ष मौलाना मुजफ्प,र हुसैन कछेछवी ने अपनी तकरीर में 
देश को आव्हान देते हुए कहा है कि “जिस दिन बाबरी मसजिद 
गिरेगी हिदुस्तान में कोई भी मंदिर नहीं बचेगा” । - इसे कोई 
कछौछवी की मात्र लफफाजी न समझे इसीलिए उन्होंने अपनी 
तकरीर में आगे मुसलमानों का आवाहन करते हुए यह भी कहा 
कि “यहां आए लोगों से मैं कहता हुँ कि जैसे ही बाबरी मसजिद 
. गिराने की खबर आए गांव, कस्बों, शहरों, जिलों, सूबों में सारे 
मन्दिर गिरा दो । वे कहां-कहां पुलिस भेजेग । हम जान दे सकते 
` हैँ । पर बाबरी मसज़िद की एक ईट नहीं दे सकते । हमें जालिमों 
से मुकाबले के लिए तैयार होना है। जो भी हुकूमत है चैलेंज 
करना है कि हम इस मुल्क में हिस्सेदार हैं हुमें हिस्सा मिलना 
` चाहिए । हिन्दू समाज कुम्भ मेलों जैसे आन्दोलन से कितना कुछ 
सचेत सक्रिय होता है-यह बताने की आवश्यकता नहीं । पर 
मजहब के नाम पर अल्लाह अकबर” का नारा बुलन्द क॑रते हुए 


मुसलमान को अपने घर-परिवार से बड़ी- ही :सरलता से बाहर. 


निकाला जा सकता है । 


>>] 

एवं यथान्याय कयां नहीं होनी चाहिए.? 

विगत चुनावों के समय राम जन्मभूमि का जो प्रश्‍न देश 

के स्वत्व की रक्षा होनी है, तो फिर 
इतना हीं नहीं तो हिन्दुस्थान की जंनसंर 
वह यथार्थ भें स्वराज्य हो ही नहीं सकता ! ....:-.. . 
तो सही स्वराज्य वही होगा जिसमें हमारा हिल 


दि १६ TO ब मोक (लि) छ ४ मृत्य १,१० पेसे बिक छ, ४०{- १९९१ . 


कछौछवी की तकरीर के अनुसार बुतशिकनी की इस 
नया डायरेक्ट एक्शन का दिन निश्चित नहीं किया गया है । 
पर जब खुला एलान किया गया है तो यह तो समझना ही चाहिए 
को तैयारी चालू हो चुकी है। कार सेवा समिति ने अयोध्या में 
आयोजित २१ जुलाई के हिन्दु धर्माचार्यो के संत सम्मेलन में केन्द्र 


` सरकार को रामजन्मभूंमि मन्दिर निर्माण में आने बाली बाधाओं 


को दूर करने हेतु १८ नवम्बर १९९१ अर्थात प्रबोधिनी एकादशी 
तक का समय दिया है। अर्थ स्पष्ट है कि इस समय सीमा के 
समाप्त होते ही जो भी स्थिति हो राश्जन्मभूमि मुक्तियज्ञ समिति 
बर्दिर निर्माण हेतु कारसेवा का पुनराम्भ करेगी। औरं यदि 
हिन्दु-मुस्लिम समाजों के सक्रिय नेता और शासन इन तीनों पक्षों 
में उस समय सीमा तक कोई सहमति नहीं होती तो संघर्ष की 


` सम्भावना है। इसका यह अर्थ नहीं की जो भी कुछ होगा वह 


निश्चित रुप से निर्णायक ही होगा । क्योंकि विवाद से सम्बाधत 
सभी पक्ष संघर्ष को टाळने और अपने-अपने हिस्से में अधिक से 
अधिक जितना प्राप्त हो सकता है उसे बंटोरने की नीति के अनु- 
सार ही अपने पग बढ़ाने की राजनीति चल रहे हैं । वस्तुतः विगत 
चुनावों तक भाजपा-संघ परिषद्‌ संयुक्त परिवार ने. इसे चुनावी 
मुद्दा बनाकर जहां एक औरं जनतांत्रिक पद्धति से इस कार्य को 
सम्पन्न करने का उद्देश्य रखा वहीं उसके साथ सत्ता प्रांप्ति का 
स्वार्थ भी रखा था । चंचला राजनीति ने भासंप के इंस संयुक्त 
परिवार का वह सपना बिखेर अवश्य दिया तथापि उत्तरप्रदेश में 


उसे सत्ता सौप कर धर्मयुद्ध में अडिग रहने की स्थिति निमित की | 


और जनादेश भी दिया । ज्ञातव्य है कि संयोग से- उत्तरप्रदेश ही 
वह राज्य है जिसकी सीमा में वे तीनों मन्दिर-अयोध्यौ, ' मथुरा 
और काशी है । और मात्र इनकी ही मुक्ति तक की पीछे हाट को 
भासंप संयुक्त परिवार ने युद्ध छिड़ने के पहले ही दुर्भाग्य: से 
स्वीकार कर लिया था । इस संयुक्त परिवार: के सदस्यं भाजपा 
के राष्ट्रीय नेता अटल बिहारी बाजपेयी ने अगस्त ८९ में साम्थः 


दु स्वत्व अबाधित रहेगा 7? 

शुल्क आदि सहयोग देकर, "हिन्दु अस्मिता’ को अधिक 
सशक्त एवं प्रभावी बनाने में अपना योगदान दीजिए । धन 
नकद/मनीआरड र/बक-ड्राफ्ट द्वारा निम्न पते पर ही भेजिए:- 

वाविक शुल्क रुपया चालीस । संस्था, संगठन, ग्रन्थालय, 
बाचनालयों के लिए सुविधा शुल्क वाषिक रुपया. तीस केवल t 


बिक्रम गणेश ओक 


१६, एम आय जी. (शॉप कम रेसीडेन्स) नन्दानगर, मेनरोड़ 
इन्दौर (म प्र,}, ४५२००८ 


मुल्य १.५० पेसे वाषिक रू, ४०/- 


वादी नेता हीरेन मुखर्जी को लिखे अपने पत्र में हिन्दुओं के - मात्र 
रामजन्मभूमि की मांग तक ही सीमित रहने की बात की थी तो 
विगत वर्ष १३ अगस्त को जन्माष्टमी पर भाजपा के राष्ट्रीय 
अध्यक्ष लालकृष्ण आडवाणी ने राजधांनी दिल्ली में एक प्रकट 
कार्य क्रम में घोषणा कर दी थी कि “यदि मुस्लिम नेता अयोध्या 
में राम मंदिर के निर्माण के लिये सहमत हो जाय तो वे काशी 
और मथुरा के विवादास्पद धमंस्थलों जहां कि आज भी नमाज 
अदा की जाती है, से मसजिदें हटाने पर जोर नहीं देंगे और 
भाजपा विश्व हिन्द्र परिषद्‌ और रा. स्त्र संघ से यह कहेंगे कि वे 
धमंस्थलों को मुक्त कराने की बात अयोध्या के विवादास्पद धर्म- 
स्थल (जहां १९३६ से नमाज नहीं पढ़ी गई) से आगे न बढ़ाये । 
भाजपा के नेताद्वयों की इस अदुरदशिता पूर्ण घोषणा से पुरा-पुरा 
लाभ उठाते हुए ही केन्द्र में सत्तासीन होते ही कांग्रेस ने २६ 
जनवरी १९५० की अपनी पुवं की समय सीमा रेखा को १५ 
अगस्त १९४७ तक पीछे खसकाया और इस कूटनीतिक दांव को 
चलाकर जहां भाजपा को किकतंविमुद् और मौत्र बना दिया बहीं 
विहिप रा स्व संघ और भाजपा में आपस में विवाद की रिथति 
निर्मित कर दी है। कल आडवाणीजी ने सोमनाथ से अयोध्या 
रथयात्रा करते हुए कारसेवा का नेतृत्व अपने हाथ लेकर धामिक , 
स्वतन्त्रता के प्रश्‍न को राजनीति के रणक्षेत्र में उतार, विश्वनाथ 
प्रतापर्सिह तथा अन्य धर्मनिरपेक्षवादी शक्तियों को चकित कर 
दिया था तो आज १५ अगस्त १९४७ की तिथि को यथास्थिति 


` रेखा बन,ने की घोषणा कर कांग्रेस ने भाजपा को धर्मसंकट में . 


डाल दिया है । और एक प्रकार से भाजपा-परिषद्‌-संघ परिवार 
को लंलकारा है। इसी का परिणाम है कि भाजपा के प्रचारक. 
बने पत्रका« गिरिलाळ जैन ने संभावित स्थिति को पूर्व में ही 
सू घत हुए यह लिख मारा कि भले ही उत्तरप्रदेश में भाजपा 
सत्तासीन हो पर “जन्मस्थान पर मिदर निर्माण उत्तरप्रदेश का 
मामला नहीं है । यह सारे राष्ट्र का विषय है राम सिर्फ उत्तर- 
प्रदेश के प्रतीक नहीं है । तथापि संघर्ष से जुड़े महत अवैद्यनाथ . 


. आदि सन्त-महन्त भाजपा के इस रणछोड़दासजी नीति से कदापि 


सहमत हो नहीं सकते । राजनीति की माया के वशीभूत हो ये 
धर्मात्माएं ्ीस हजार धर्मस्थलीं को विस्मृत: करने की. पीड़ा को 
सह रहे हैं और मात्र तीन पर रुक गये हैं। पर उनके लिये भी. 
जीवट के साथ संघर्ष करने की उनकी मनोभामना उनके द्वारा 
प्रकट किये गये विचारों में. नहीं झलकंती यह दुर्भाग्यपूर्ण 
अवश्य है । फिर भी ये सन्त-महन्त मात्रं राजनीतिक बहाना 
बना कर अयोध्या काण्ड को भी पोथी में बन्द कर: रखने. को 
तैयार हो जायेंगे इस पर कोई विश्वास नहीं कर सकता:!. 


(शेष पेज २ पर) E 

सोजन्य को प्रतिम्‌ति का 
तिरोहन ! 


गुरुवार १८ जुलाई को बेरिस्टर श्रद्धेय श्री गणेशशंकर 

गंध्ये का पुर्णे में देहावसान हुआ । जीवन के नौ दशक पूर्ण कर 

दसवें दशक में प्रवेश के साथ ही दाजीसाहब रूग्णशेया पर ऐसे 

लेटे कि उठ न सके । समु १९०० की भाद्रपद शुक्ल श्री गणेश 

चतुर्थी के मंगल दिवस पर जन्म लेने वाले इस श्री गणेश के चैत्र 

कृष्ण चतुर्थी सोमवार ४ मार्च १९९१ को हमने पुणें में जो दर्शन 

किये वे अन्तिम होंगे इस प्रकार की अशुभ कल्पना तो तब मन- 

मानस में नहीं थी । तथापि रूग्णशेयासीन उनकी अशक्त और 

असहाय देह देख कर मन व्यथित हुआ था । मन को व्याप्त करने 

वाली यह व्यथा और सुख यही तो माया है, इस शाश्वत सत्य को 

जानते समझते हुए भी हम सब सामान्य मानव उस सुख-दुःख से, 
उनके भोगकाल में मृक्त नहीं होते । इसके दो कारण प्रतीत होते 

हैं । एक अपनत्व वशात्‌ किसी व्यक्ति से होने बाळा लगाव 

ओर दूसरे किसी व्यक्ति के व्यक्तिगत गुण-व्यवहारों का प्रभाव ! 

आवश्यक नहीं कि सभी लोगों के परस्पर-व्यर्वहारों में यें दोनों ही 
ही कारण विद्यमान हो । पर जहां तक' गंध्ये साहब का और 

हमारा संबंध है यथार्थ में ये दोनों ही कारण विद्यमान रहे । 

` हमारे परिवार की उनके परिवार से लौकिक अर्थ में कोई नाते 
दारी तो थी नहीं फिर पता नहीं क्यों, पर हमारे संबंधों में एक 

प्रकार से अपनत्व का भाव” था। और गंध्ये साहब के गण- 


व्यवहार से तो अनगिनत लोगे प्रभावित थे । हम भी उ हीं में थे 


१९५२ के अर्थात्‌ स्वतन्त्र भारत के प्रथम सामान्य निर्वाचन में 
वह देवास-क्षेत्र से लोकसभा हेतु हिन्दु महासभा के प्रत्याशी थे 
और उनके प्रचार हेतु हम उस क्षेत्र में गये थे । तब से अब तक 
इतने सुखद और विशेषकर बोधप्रद संस्मरण मनम्मानस पर 
अंकित है कि सार्वजनिक. क्षेत्र से सम्बन्धित किसी एक व्यक्ति 


ने हमारे मानस पर इतना अधिकार नहीं पाया हो । 


` १० मई १८५७ का दिवंस , भारतीय स्वाधीनता संघर्ष 

` का सुमृहूत-दिवस माना जाता है। सतु १५५३ के इसी पावन 
दिवस पर बेरिस्टर श्री गणेश शंकर गंध्पे के नेतृत्व में मध्य भारत 
हि दू महासभा के “काश्मीर मुक्ति सत्याग्रहियों * का दूसरा जत्था 
इन्दौर से प्रस्थित हुआ था । इस जत्थे में एक सत्याग्रही हम भी 
थे ! मध्यभारत क्षेत्र में प्रचार करते हुए जत्था. १६ मई को 
राजधानी दिल्ली पहुंचा और इन्दौर से साथ ही चल रहे पर 
हमारे लिए अज्ञात गुप्तचर विभाग के व्यक्ति ने राजधानी की 
पुलिस व्यवस्था को हमारे आगमन की सूचना दी और हमें नई 
दिल्ली-स्थानक पर बंदी बना लिया गया । प्रशासन की किसी 
अव्यवस्था के कारण जब घण्टों वाहन उपलब्ध नहीं हुआ तो अत्यन्त 
विवश होकर हमारे सत्याग्रही जत्थे का पथ संचलन नई दिल्‍ली 
रेल्वे-स्थानक से पहाड़गंज पुलिस स्टेशन पहुंचा-। सत्याग्रह की 
गांघीवादी प्रणाली से प्रभावित गंध्ये साहब ने रेल्वे-स्थानक पर 
ही हमें सूचित कर दिया था कि जब प्रशासन द्वारा हम बंदी 
बनाये गये हैं तब हमें शांत और मौन बने रहना है । परिस्थिति- 
वशात्‌ हमारे युवारक्त के लिए यह संयम अशक्य था और सहसा 
उक्त पथ संचलन का नेतृत्व हम कर रहे थे। पहाड़गंज पुलिस 
थाने. के अन्दर प्रवेश करते ही प्रशासन-व्थवस्था की असफलता 
का रोष वहां उपस्थित अनेक पुलिस अधिकारियों ने विशेष रूप 
से उक्त जत्थे का नेतृत्व करने वाले हम पर उतारा भौर उनके 


साधन अपशब्दों तक ही सीमित नहीं रहे तो हाथ, पैर में चढ़ : 


हुए जूते और बन्दूकों के कुन्दे का उन्होंने खुलकर प्रयोग किया 
था । पुलिस की मार की विशिष्ट शेली का अनुभव हमने तब ही 
प्राप्त किया । गांधीवादी सत्याग्रह प्रणाली में विश्वास रखने वाले 

गंध्ये साहव यह सब देख रहे थे । पर उनका मौन तब टूटा जब 
` पुलिस ने अत्याचार का एक और सोपान चढ़ते हुए हमें शौच जाने 
की अनुमति, नहीं दी । अब गंध्ये साहब ने थानेदार को अपना 
परिचय दिया कि बहु बेरिस्टर है और पुलिस प्रशासन को मानव 
के शरीर धर्म पर. इस प्रकार रोक लगाने का कोई अधिकार 


नहीं” है और इस अन्याय. को वह्‌ अब सहन नहीं करेंगे ! तब 


का गंध्ये साहब का क्रोधित मूख मण्डल आज भी हमारी दृष्टि 
के सम्मुख आ ही जाता है । 


अपराह न में हम लोगों को पुलिस थाने से राजधानी के 
तिहाड़ कारागर फे जाया गया । कारागर में पहले से ही सँकड़ों 
सत्या. ही थे । इनमें मध्यभारत हिन्द्र महासभा के प्रथम सत्याग्रही 
जत्ये का नेतृत्व करने वाले हमारे पुज्य पिताश्री गणेश वासुदेव 
ओक भी थे । अनेक सत्याग्रहियों के साथ स्वागत करने वहु आगे 
बढ़े थे कि पुलिस की मार से पिटा हुआ हमारा काला-नीला 
मुखमण्डल देख कर हतप्रभ से रह प्ये। और जब उन्हें घटना 
की जानकारी प्राप्त हुई तो उनके “पितृत्व ने गंध्ये साहब पर 
रोषपूर्ण प्रश्नों की झड़ी सी लगा दी । पर गंध्ये साहब शांत मौन 
रहते हुए सब सुनते रहे । जब हमने पिताजी को बताया कि जब 
पुलिस का अनावरण घोर अमानवीयता तक जा पहुँचा तो गं'ये 
साहब ने एक प्रकार से उसका प्रबळ प्रतिकार किया था.! तब 
कहीं जाकर पिताश्री का रोष मंद पड़ा । इस असाधारण विचित्र 
प्रसंग को ताप में हम तीनों के संबंधों के कण विस्खलित नहीं 
हुए, तो अधिकाधिक सघन ही हुए ! 


गंध्ये साहब के ध्येय निष्ठ, शांत, सोजन्यपर्ण व्यवहार से 
हम ही नहीं तो हमारे समान हीन जाने कितने भ्रभावित हुए 
होंगे ! कहा जाता है कि 'अभाव' मूल्य के जनकों में से एक है ! 
साम्प्रति ध्येय निष्ठा, प्रामाणिकता और सोौजन्यपूर्ण व्यवहार 
जैसे तत्वों से हमारा समाज तीब्र रूप से अभावग्रस्त है। गंध्ये 
साहब तो मानों “सौजन्य की प्रतिमूति' थे और वर्तमान युग तो 
मराटी के एक नाटक के. न'माभिदान “सौजन्याची ऐशी तशी" 
अर्थात्‌ 'सौजन्य की ऐसी की तैसी' को साथंक करने वाला है। 
दुर्भाग्य से -आज सोजन्य दुर्लभ होता जा रहा है और सोजन्यपूर्ण 
व्यवहार करने वाले को एक प्रकार से दुर्बल माना जाता हूँ । 
निश्चय ही यह समाज के अस्वास्थ्य के निदर्शक लक्षण हैं। 
समाज में अपराध-बोध मानो निशेष हो चुका है । मुद्रा के अव- 
मूल्यन की तो उसे चिता हैँ क्योंकि, उससे उसका भौतिक सुख 


_ तत्काल ही. विपरीत रूप सें प्रभावित होता है । तथापि जीवन 


मूल्यों की प्रवाह पतित॒ता से हम किचितूमात्र भी चिंतित नहीं । 
राज्य या शासन या प्रशासन न तो कभी समाज जीवन मूल्यों का 
निर्माण कर सका हुँ, न उसकी रक्षा कर सका हैं या कर सकेगा ! 
तथापि उसी राज्य या शासन को शासन'धिष्ति बन कर या 
विपक्ष बन कर प्रभावित करने के दायित्व के साथ जो लोग 
राजनीति के क्षेत्र में प्रविष्ठ हुए हैं, उनमें ध्येय निष्ठा, कर्म निष्ठा 


- नाम को न हो और वे दलबदल जैसे खेल खेलकर राजनीति को 


स्वार्थसिद्धि का अखाड़ा बनाये । उनमें प्रामाणिकता और सौजन्य 
न हो और वे अहंकारी तथा निरंकुश बने तो राज्य-शासन- 
प्रशासन के स्वस्थ और समाज हितैषी बनने की कल्पना करना 


"मूर्खो के स्वर्ग में विवरण करने के समान ही है। गंध्ये साहब 


हिन्दुत्व-हिन्दुराष्ट्र के घ्रति पूर्ण और सतत निष्ठावान रहे । ' मैं 
स्वयं को हिन्दू क्यों कर कहलाऊ ”' जैसे लेख ल्खि कर उन्‍होंने 
हमें सँड़ांतिक मार्गदर्शन दिया तो “आज के निर्वाचनों को धन- 
शक्ति के जाल से किस प्रकार मृक्त किया जा सकता है” जैसे 
लेखों द्वारा धनशक्ति के चक्रब्यूह को भेदने का व्यवहारिक पद्धति 
बतायी । हिन्दू महासभा के हिन्दुत्व दिशादर्शन स्वर्णजयंती 
अवसर पर उन्होंने हमें “हिन्दू संगठन की दिशा” दी । पर 
अपराध-बोध से ग्रसित हमारा मानस कहता है कि हमने उसकी 
अनदेखी-अनसुनी की । हम जयकारा वीर सावरकर का करते हैं 
पर आचरण भर गांधीजी के तीन बन्दरों सा होता हुँ हमारा ! 
हमारी आग उगलने वाली वकतूता ओर तीखी लेखनी तात्कालिक 
रूप से एक सौमित वर्ग को प्रभावित करती अवश्य है। पर उस 
सीमित वर्ग तक को हम स्थायी रूप से प्रभावित कर नहीं पाते । 


` क्योंकि हम कर्मण्यता से हूँर बहुत दूर है ! 


साम्भ्रति जो कुछ हैं वह दुःखद है । हिन्दूत्ववाद का झण्डा 
थामने पर गर्व करने वाले हम उपेक्षित ही क्यों सर्वथा नगण्य से 
बन गये हैं । इस अवस्था के लिए हम यदि दूसरों को दोष दे तो 
वह मात्र आत्मघात ही होगा । यह आत्मघात प्रकट आत्महत्या 
भले ही न कहलायी जाती हो पर वहू प्रच्छन्न आत्महत्यां के 


अतिरिक्त कुछ भी नहीं ! इस राष्ट्र के हित "हिन्दु अस्मिता' को 
जगाना अत्यन्त आवश्यक हूँ पर अकर्मण्यता से तो वह सम्भव 


. नहीं ! अतः हमें चाहिए कि हम अपने स्वीकृत पवित्र सिद्धांतो के 


प्रति प्रामाणिकता से समपित हो जाय और कमंटता को अपनाये । 
इसी आचरण में बेरिस्टर पुज्यनौय श्री गणेश शंकर गंध्ये की 
आत्मा के प्रति हमारी सच्ची श्रद्धान्जलि होगी न्‌ कि दुःख, 
भावुकता और सम्मानजनक शब्दावडंबर से .रचे-बसे उद्बोधन 
या लेखन से ! जय हि.दुराष्ट्र 


{ शेप पेज १ का ) 
विपक्ष स चलकर सत्ता की कुर्सी पर विराजमानन्होने 


पे जप . ~ ‘ i 
' के कारण उत्तरप्रदेश क मुख्यमंत्री श्री कल्याणसिह -दिल्ली की 


कूटनीति के सामने नरम पड़ गये है, वह कभी बाबरी मस्जिद 
का ढांचा पुराना होने से कायम नहीं रह सकने की ब.त करते है 
तो कभी मुसलमानों से पैकेज डील के लिए चर्चा की तैयारी बताते 
है तो कभी हिन्दुओं की ओर से करोड़ों की लागत से अध्यत्र बाबरी 
मसजिद बनवा देने के आश्वासन देते है । पर हाल यह है कि 
उन्हीं के घर में आज उनको घेरा जा रहा है। और नौकरशाही 
के जाल में फंसे होने की चिता को उछाल कर उहें अ'रोपित 
किया जा रहा है । इस प्रकार भाजपा को कांग्र सी-चरित्र की छूत 
लगने से रा. स्व संघ नेता चिन्तित हो उठे हैं । पर जहां तक मुल 
मुद्दे का प्रश्‍न है रा स्व संघ का व्यवहार भी चौकाने बाला:है। 
७ जुलाई ९१ को नागपुर में संपन्न रा. स्व संघ अ. भा. कार्य 
समिति ने भाजपा की उत्तरप्रदेश विजय को जनादेश बताते हुए 
मात्र श्रीराम जन्मभूमि मंदिर निर्माण तक ही अपनी माँग को 
सीमित रखा है । संसद के दोनों सदनीं में जहां सत्तासीन और 
विपक्ष में बैठे हुए धर्मनिरपेक्षतावादी दलों के प्रतिनिधि एक होकर 
१५ अगस्त १९४७ की बात बड़े हल्के फुलके ढंग से छेड़ रहे हैं 
वहीं भाजपा-परिषद्‌ के सांसदों का जझारुपन जाता रहा है। श्री 
विनय कटियार, श्री बँकुंठलाल शर्मा प्रेम जैसे इवके दुकके उदाहरण 
छोड़ दे तो श्रीमती विजयाराजे विधिया के इस प्रकार के तर्क कि, 
“जब राम का जन्म हुआ था, तब हिन्दू जैसा (कोई शब्द नहीं 
था” । और साथ ही साथ ही सदन में अपने ही दल भाजपा के 
सदस्यों से यह निवेदन करना कि वे इस मामले पर आग नहीं 
उगले' यही स्पष्ट करता है कि भाजपा मंदिर मुक्ति के प्रश्‍न पर 
ढीली पड़ गदी है । कुल मिलाकर स्थिति यह बनती जा रही है. 
कि मुस्लिम दंगे जैसे हिंसक उपद्रवों के दबाव से या उसके बिना 


` जैसा भी हो नेताओं को सौदेबाजी में पचास सौ करोड़ रुपया 


हिन्दुओं के खाते से मुसलमान के खजाने में जाकर अयोध्या में ही 


` एक बाबरी मसजिद नहीं तो एक जबंरद:त इस्लामी केन्द्र बनाया 


जायेगा और व्यावहारिक राजनीति के मैदान में ऐसा ही होता 
है! कि पट्टी पढ़ाकर भाजपा के दिग्गज विहिप के साधु संतों की 
पाद्य पूजा कर उन्हें वापस भगवत्‌-भक्ति और संकीर्तन में टीन होने 
की विनय करेंगे । | 

हिन्दुओं का दुर्भाग्य है कि भाजपा के दोनों वरिष्ठ नेताओं 
ने मात्र रामजन्मभूमि और अन्य कोई मंदिर नहीं की आःत्मघाती 
बात कर हिन्दुओं का पक्ष दुर्बल बना दिया था और उससे लाभ 
उठाकर कांग्रेसी सत्ता ने अब सीधे १५ अगस्त १९४७ की सीमा- 
रेखा का पांसा फेक दिया है| स्वाधीनता पूर्व से हिन्दुओं की 
धामिक स्वतन्त्रता हित सक्रिय रहने वाली हिन्दू महासभा ने देश 
के स्बतन्त्र होने पर न्यायालय के द्वार खटखटाये और विधिवत 
जनतान्त्रिक आन्दोलन चलाकर विदिशा के विजया मंदिर प्रकरण 
में सफलता भी प्राप्त की । आज वह न्यायालय में डटी हुई है । 
पर केवल रामजन्मभूमि के लिए ही समस्त धर्मस्थलों के लिए, 
हिन्दुजन में एक व्यवस्थित जनतान्त्रिक आन्दोलन चलाने में बह 
कसई उत्सुक नहीं है । इसीलिए हिन्दुओं को चाहिए कि बर्तमान 
में संघर्ष के मैदान में होने वाले भाजपा-विहिप-रा स्व. संथ 
संयुक्त परिवार को स्पष्ट आदेश दे कि केबल रामजन्मभूमि ही 
नहीं, तो मात्र प्रथम चरण के रुप में अयो.या मथुरा काशी भी ! 
और तदनन्तर तीक्ष हजार या जितने भी वे धर्मस्थल हो जिन्हें 
भूतकाल में कभी, किसी ने भी. भ्रष्ट किया है उनका पुनरुद्धार 
हमें करना हैं- राजनीतिक स्वतन्त्रता रूपी साधन से धामिक 
स्वतन्त्रता रूपी साध्य हमें प्राप्त करना है ! यहां हिन्दुत्व का 
हिन्दु मात्र को आदेश है ! रामशास्त्री 


(३) 


¥- 


१ अगस्त ९१ 

हे राम ! तुम हो जानत पीर हमारी लेखमाला की तीसरी कड़ी 


हन्द राष्ट्‌ न आपका स्वागत ह 


आश्क्षत्रदेश में भाजपा ने अपने संघ-परिवार के सहोदरों 


-की सहायता से व्यवस्थित और व्यापक प्रचार-प्रसार की चेष्टा की. 


और अपने वोट प्रतिशत को २.१० से ८.८० तक बढ़ाकर एक 
प्रक/रः से सफलता भी प्राप्त की । यदि हम १ ९८४ की स्थिति को 
देखे.तो तेळगु देशम्‌ के प्रभु एन टी रामाराव की कृपा से प्र।प्त 
१ सीट के बीज को १९८९ में वह अंकुरित नहीं कर पायी फिर 
भी १९९१ के चुनाव में सिकम्दराबाद सीट पर ८५,००० वोटों 
से मिली विजय-और इत्ते होदुल मुसलमीन के सुल्तान सलाउद्दीन 
ओवेसी द्वारा तभाम ्रष्टाचारों से जीत हासिल कर भाजपा के 
'खाते में डाळी गयी पराजय, भाजपा के लिए गौरवशाली ही. है 
और एक सीमित क्षेत्र में बहने वाली रामलहर का प्रमाण है। 
असम में भाजपा द्वारा २ लोकसभा सीटो और १० 
विधानसभा सीटों पर अधिकार. करना अपने आप में एक आश्‍चर्य 


है । वस्तुतः असम की चारों दिशाओं के राज्यों में भाजपा सर्वथा. 


नगण्य है और असम में उसके कार्य विस्तार की शेष भारत को 
कोई जानकारी भी नहीं । निश्चय ही भाजपा का यह विजय क्षेत्र 
बराक घाटी वाले, कछार, करीमगंज और हैलाकाण्डी जिले में ही 
सीमित है। और इसलिए कृहना- होगा कि, असम में भाजपा की 

. छोटी सी सफलता उसके सुनियोजित कार्य निर्धारण और संचालन 
की बड़ी भारी सफलता है भाजपा ही नहीं तो अन्य दलों के लिए 
एक आदर्श है । पड़ौस के बांग्लादेश से, होने वाली घुसपंठ के 
वर्तमान प्रभावों और संभावित भावी प्रभावों को हिन्दुओं में 

: प्रभावी ढंग से प्रचारित कर भाजपा ने एक हल्की सी हिन्दु लहर 
बराक घाटी में, बहाने में सफलता प्राप्त की है। 


देश की राजधानी दिल्‍ली एक लम्बे समय से भाजपा का 

गढ़ रहा है। और इस चुनाव में जब उसने सीट संख्या ४ से ५ 
कर वोट प्रतिशत को २४.८४ से ४०.१६ तक पहुंचा दिया है तो 
प्रथम दृष्टि में कोई भी रामलहर के तीब्रता.से चलने कोः स्वीकार 
करेगा । तथापि, विशुद्ध वास्तविकता का पता तो तब चलता है 
` जब अंतरंग विश्लेषण सामने आ जाय । बाहरी दिल्‍ली की सीट 
पर कांग्रेस ने भाजपा को ` ८६,७९० मतों से परास्त किया तो 
सदर सीट काँग्रेस के जगदीश टाइटलर ने भाजपा के प्रो. विजय 
कुमार मल्होत्रा से छीन ली । करौरूबांग सीट भाजपा ने २,५०० 
वोटों से जीती तो चांदनी चौक सीट कात्र २,७७४ वोटों से के 
अंतर से कांग्रेस से छीन ली ! भाजपा के महान नेता श्री लालकृष्ण 
आडवाणी नई दिल्‍ली सीट से विजयी अवश्य हुए है, पर इस बार 
यह बिजय सात्र १,५८९ वोटों से है तो १९८९ में अंतर ३१,८४१ 
वोटों का था । ऐसे में आडवाणी की राजेश खन्ना पर यह विजय 
न गौरवशाली है न ही विश्‍वस्त, इसीलिए आडवाणीजी ने गुजरात 
से प्रतिनिधित्व करना निश्चित कर इस सीट को त्यागना उचित 
समझः । दक्षिण दिल्ली से भाजपा के मदनलाल खुराना ने विजय 
तों प्राप्तं की है.पर १९८९ की एक लाख आठ हजार की बढ़त 
१९९१ में ५०,७२३ वोटों पर ही अटक गयी । सारे देश में हिन्दु 
लहर की बढ़-चढ़ कर बाते करने वाली भाजपा दिल्‍ली के अपने 

. गढ़ में लहर चलाने में असफळ रही, अपवाद यदि है तो पूर्वी 
दिल्ली का । यहां से इन्द्रप्रस्थ विशव हिन्दू परिषद्‌ के श्री बैकंठलाल 


` शर्मा प्रेम ने कांग्रेस के; दिल्‍ली की जमीन के नेता श्री एच, के, 


एल. भंगत को ६२ हजार से अधिक वोटों से परास्त किया । 


` गुजरात राज्य ने भाजपा को २६ में से २० सीटें - अवश्य 

दी है, पर इससे भी बढ़कर कोई बात है तो वह है भाजपा के 

` बोट प्रतिशत को सर्वोच्च शिखर पर अर्थात ५१.४० प्रतिशत की 
ऊचाई तक पहुंचना । गुजरात में भाजपा की इस विराट सफलता 
का श्रेयं वर्शो से गुजरात को दंगा-राज्य बनाने वाले मुस्लिमों 


तथा चिमनभाई जैसे बेपे.दे के मुख्यमंत्री को देना होगा । इन - 


तत्वों की करदूतों ने राज्य के हिन्दुओं को झकझोर दिया और इस 
सबसे उचित लाभ उठाते हुए भाजपा ने यर्थाथ में रामलहर 


चलाने में सफलता प्राप्त की । ऐसी सफलता कि काठियावाड, 
मेहसाणा-गांधीनगर आदि क्षेत्रों की ग्राम सीमाओ पर “हिन्दुराष्ट्र 
में आपका स्वागत है' के स्वागत-फलक बहुतायत में झलकने रगे । 
गुजरात की भांति ही उत्तरप्रदेश के मुसलमान और वाचाल 
घमण्डी मुख्यमंत्री मुलायमसिंह यादव ही प्रदेश में भाजपा का 
राज्याभिषेक करने के सही भागी है.। राज्य की 'जिस सशस्त्र 
शक्ति का प्रयोग मुलायमसिंह ने हिन्दु धर्माविलम्बियों के विरुद्ध 
किया उससे कहीं अधिक हिंसक उनकी वह जिव्हा रही जिसने 
मुसलमानों को आत्मरक्षा के नाम पर अवेधानिक शस्त्र रखने के 
लिए खुले आम उकसाया । और मुलायम की इस बिष प्रयोगी 
जिव्हा का असर उल्टा हुआ आज उनका राजनीतिक जीवन ही 
संकट में पड़ गया है। स्वतंत्रतापूर्व से दंगों के लिए कुख्यात, 
पाकिस्तान के विष बीज को बोने वाले उत्तरप्रदेश के मुसलमानों 
ने इस चुनाव में अभूतपूर्व चोट खायी है । जहर उगरूने की बद- 
नामी से नाम बनाये इमाम' बुखारी, ऐन चुनावी मौके पर . जसद 
की छोड़ उत्तरप्रदेश के मुरादाबाद से हिजरत कर बिहार के 
किशनगंज में जद के प्रत्याशी के रुप में चुनाव लड़ने वाले सँयद 
शहाबुद्दीन, देवबंदी रकूल के कांग्रेसी नेता. असद मदनी, बाबरी 
मसजिद एक्शन कमेटी के सदर मुजफ्फर हुसेन किछौछवी, शिया 
नेता मौलाना कहबे सादिक आदि मुस्लिम नेता उत्तरप्रदेश के 
मुसलमानों को अपने बानो से ऐसे परेशान कर रहे थे जैसे किसी 

प्ताहिक हाट-बाजार में चार-छह्‌ व्यावसायी गरीब आदिवासी 
से खींचातानी करते हैं। परिणामतः प्रदेश का मुस्लिम शायद 


` पहली बार नेतृत्व-विहीन रहा । ऐसे में स्थानीय रुप में जहां-जहां 


धर्मनिरपेक्षवादी नेता मुस्लिम मतों का विभाजन रोक पाये बहां- 
वहां उन्होंने सीटें हथियाली जसे अकबरपुर, आजमगढ़, लालगंज, 
जौनपुर, मछली शहर, इलाहाबाद भादि पूर्वी उत्तरप्रदेश की सीटें 
तो रुहेलखण्ड में मुरादाबाद, संभल की सीटें । इसके विपरीत 
जहां-जहां मुस्लिम वोटों की गठरी बंध नहीं सकी वेहां-बहां उन्हें 


मुंह की खानी पड़ी । जैसे अयोध्या, (फैजाबाद) सहित उसे 


घेरने वाली बहराइच, कोसरगंज, बलरामपुर, गोंडा, ड्मरियागंज, 
बस्ती, सुल्तानपुर की सीटें और रुहेलखण्ड की अमरोहा, बरेली, 
बदायूं की सीटे । इस प्रकार भले ही भाजपा ने मात्र ३३ प्रतिशत 
बोंटों से २११ विधानसभा सीटें जीतकर लखनौ में राजपाट पाया 
हो और लोकसभा की ८५ में से ५० पर अधिकार किया हो और 
उसका वोट प्रतिशत ८.३० से ३२.९० पर पहुँच गया हो फिर भी 
उसकी विजय पूरे प्रदेश में एक समान नहीं रहीं । पहाड़ी प्रदेश 
के उत्तराचल में, उत्तराखण्ड-राज्य के निर्माण की भाजपा द्वारा 
चलायी गयी लहर ने अभूतपूर्वं विजय दिलायी, तो बुन्देछखण्ड में 
भाजपा ने स्थिति बनाये रखने में सफलता प्राप्त की । . रुहेलखण्ड 
में भाजपा ने मैदान मारा तो पश्चिम उत्तरप्रदेश के जाट बहुलगढ़ 
तक को भेद दिया । पर मध्य उत्तरप्रदेश में स्थिति सामान्य रही 
तो पूर्ण उत्तरप्रदेश में असफलता हाय लगी। और तो और 
मुरादाबाद में, जःमभूमि संघर्ष के सेनापति अशोक सिंहल . के 
भाई की पराजय और वह भी भीतरघात के कारण होना राम: 
लहर के प्रति भाव-भावनाओ के सम्बन्ध में आशंकाओं को 
जन्म देती है। 


लहरें नवसृष्टि का निर्माण 
नहीं करती । 
चुनाव में विजय तो आखिर विजय है। जिस प्रकार 


आवश्यक न्यूनतम प्रांप्तांकों के पाने बाला छात्र उत्तीर्ण मानो 
जाता है। या यू' कहिए कि, महाबलि राणा सांगा के सेना सागर 


के सम्मुख हौसलापस्त अपनी सेना को खड़ा करने हेतु विदेशी 
आक्रांत बाबर ने भूमि पर उड़ेल कर, मदिरा पात्र तोड़ डाले 


और आजन्म मदिरापान नहीं करने की शपथ खाते हुए सेना. के 
सम्मुख उत्त जक भाषण देकर-सेना का मनोबल बढ़ा कर यद्ध में 
जब विजय प्राप्त की तो अन्य बातें गौण होकर “बाबर की विजय 
महान बनी । उसी प्रक्रार मात्र १ बोट से होने वाली चुनावी 


विजय सफलता भी विजय ही कहलाती है। पर इस चुनावी 


विजय के साथ राम लहर-भगवा लहर-हिन्दू लहर को घालमेल 
करना उचित नहीं है। भाजपा की चतुदिक कही जाने वाली 
विजय के सन्दर्भ में कतिपय अन्य बातें हमारे इस कथन को और 
अधिक स्पष्ट करती हैं। सामान्यतः यह.एक निविवाद वास्त- 
विकता मानी जाती है कि, धर्म के अस्तित्व में नारी का योगदान 
पुरुष की अपेक्षा कहीं अधिक स्वीकार किया जाता है। इस दृष्टि . 
से बिगत लोकसभा चुनाव में भाजपा को प्राष्त मतों में पुरुष वर्ग 
की भागीदारी २२.१ प्र श: और स्त्री वर्ग को १९.१ प्र. श 
यही प्रमाणित करती है. कि राम जन्म-भूमि की मूक्ति का विचार : 
समाजग्राही नहीं हुआ, “राम लहर” नहीं बन सका। ठीक यही 
तकं नागरी और ग्रामीण मतदान के सम्बन्ध में भी लागू होता है। 
इस चुनाव में भाजपा ने नागरी मतों में से २८.३ प्र. श. मत 
प्राप्त कर लिये पर जहां तक ग्रामीण मतदाताओं का प्रश्‍न है वह 


मात्र १८.४ प्र, श. मतदाताओं को ही कमल पर महर लगाने में - ' 
-सचेष्ट कर पायी । हमारा यह कथन तब अधिक प्रभावी प्रतीत 


होगा जब हम इस वास्तविकता को ध्यान में रखे कि इस चुनाव 
में भाजपा ने लोकसभा की कुल ५०३ सीटों में से ४५६ सीटों पर : 
चुनाव लड़ा अर्थात्‌ वह लगभग पूरी तौर से ग्रामीण भारत के. 
चुषानी मैदान में उतर गयी थी । यहां हम भाजपा के पक्ष में भी 
एक तक प्रस्तुत करना आवश्यक समझते है और वह यह कि, देश 
के मतदाताओं में से तीस वर्षं से अधिक आयुवर्ग के लोगों में 
१८.७ श्र. श, ने जहां भाजपा के पक्ष में मतदान किया वहीं तीस 
वर्षं से कम आयुवर्ग के लोगों में उससे अधिक अर्थात्‌ २५.८ प्र+- 
श, ने भाजपा की विजय को बलवती बनाया । निश्चय ही इस 
प्रकार नयी पीढ़ी का भाजपा के राम जन्मभूमि मूक्ति संग्राम की 
ओर आकृष्ट होना रामलहर के सुखद भविष्य की ओर संकेत. 
करता है । के ः 


भाजपा की विजय में रामलहर कम पर अन्य कुछ कारक 
प्रभावी रहे होने के प्रमाण भी अब प्रकट होने रगे हैं। वास्त- 
विकता से परिचित होने हेतु उनका ज्ञान भी महत्वपुर्ण है। प. 
बंग।ल में भाज॑पा विगत चुनावों की तुलना में बहुत ही आश्चर्य 
जनक मतवृद्धि करने में सफल हुई है। उदाहरण के लिए 
मिदनापुर जिले में ८९ के चुनाव में उसे जहां मात्र ५१०० मतं 
प्राप्त हुए थे वही ९१ के इस चुनाव में दो लाख छब्बीस हजार 
मतों को उसने अपने पक्ष में कर लिया और इस का कारण थां 
भाजपा ने विगत डेढ़ वषं में हिन्दुओं का तब बराबर साथ दिया 
जब इस अवधि में हिन्दुओं को प्रताड़ित करने वाली १६ गंभीर _ 
वारदातें घटी । भाजपा की इसी हिन्दू रक्षक भूमिका के कारण. 
पचकुड़” पश्चिम विधात सभा क्षेत्र में उसे २० हजार से अधिक 
मत मिले । उल्लेखनीय है कि, यहां राधावल्लभ चक स्थित एक 
खेल मैदान को लेकर हिन्दू-मुसलमानों में तनातंनी के चलते एक 
वीडियो प्रदर्शन के दौरान एक महिला के शीलहरण के प्रयास से. 
भो क्षोभ व्याप्त थो । भाजपा की इस प्रकार की हिनदुत्वरक्षक - 
भूमिका अभिनंदनीय है, तथापि इतने भर से हम यदि इस क्षेत्र में 
'हिन्दू-लहर' या रामलहर की परिकल्पना करे तो उचित न होगा। 
यदि इन क्षेत्रों में वास्तव में रामलहर प्रभावी होती तो नन्दीग्राम 
और महिषादर में भाजपा जीत जाती, बंयोंकि, इन्हीं दो स्थानों 
पर रामशिला पूजन के समय रामशिलाओं को तोड़ा गया था _ 
और एक घाट भी क्षतिग्रस्त किया गयाथा। 


#५; ( शेष आगामी अंक में ) 


हिन्दू, अस्मिता 


डाक पंजीयन क्रमांक आई डी सी म. प्र. ४९०/९१ 
पत्र पंजीयन क्रमांक १२२२८/१३/३/९१ 

बड़े लोगों के बड़े प्रमाद-(६) 


हन्द्र महासभा का गांधी हत्याकांड से सबंध नही 


स्पष्ट ही राजनैतिक नेताओं द्वारा अप्रेल से मात्र चुनावी 


लाभ हेतु उछाला गया यह मुद्दा उत्तर-भारत में जनता को. 


प्रभावित नहीं कर सका । पर महाराष्ट्र के तत्कालीन मुख्यमंत्री 
शरद पंवार ने इस मुद्दे का अनायास हाथ लगे अस्त्र के रुप -में 
पूरा-पूरा प्रयोग किया । और उसका कुछ प्रभाव अवश्य हुआ । 
क्योंकि, महाराष्ट्र ही वह प्रदेश है जहां गांधीजी की हत्या का 
निमित बनाकर कतिपय स्वार्थी तत्वों ने अपने पुराने जातीय 


बमनस्य को हिंसक रीति से भुनाने की भंयकर एवं घृणित चेष्टा 
की थी । 


चुनावी समर को धमंयुद्ध के बंधंनों से सर्वथा मुक्त रखकर 


लड़ने पर उतारू राजनीतिक दलों ने गांधी-गोडसे वाले प्रकरण 
का कोयला घिस-घिस कर उससे संत्र कालिख पोतने का क्रम 
जब निःसंकोच रुप से चलाया तो पं. नाथुराम गोडसे के अनुज 
श्री गोपाल गोडसे जिन्होंने उसी गांधी हत्या प्रकरण के आरोपी 
के रुप में आजीवन कारावास भुगता है, कदाचित्‌ और अधिक 
संयम न रख सके और इस दुर्भाग्यपूर्ण समर में कूद पड़ । हिन्दू 
महासभा के प्रत्याशी के रुप में रांची (बिहार) से लोकसभा का 
चुनाव लड़ रहे संगठन के राष्ट्रीय महामंत्री श्री गोपाल गोडसे, 
जैसा कि समाचार पत्र कहते हैं, अपने उस अपराध को न छिपाते 
हुए साफ-साफ प्रचार करने लगे कि उन्हें गांधीजी की. हत्या में 
शिरकत के लिए वोट मिलना चाहिए, क्योंकि, आंजादी के बाद 
गांधीजी का रूख हिन्दू विरोधी हो गया था ! श्री गोपाल गोडसे 
विद्वान व्यक्ति है और जिस साहस के साथ उन्होंने सर्पा<वार लंबे 
समय तक कष्ट सहे उसकी कहानी यर्थाथ में लोमहर्षक है । 
फिर भी उस कहानी को जनता के सम्मुख रख सहानुभूति न 
बटोरते हुए उन्होंने गांधी-गोडसे प्रकरण के इतिहास के दबे हुए 

पन्नों को खोलने हेतु सतत्‌ और सफल लेखन किया है। इस 
विषय पर उनकी पुस्तकें अनेक भाषाओं में धडल्ले से बिक रही 
है.। इस ऐतिहासिक विषय पर चर्चा चलाने हेतु लोगों को प्रेरित 
करने वाले गोपालजी ने इस विवाद को भी अवसर के रुप में 
मान पुणें में ४ जून को एक पत्रकार वार्ता का आयोजन किया । 
वार्ता में आपने एक प्रदी कथन प्रस्तुत किया. और राष्ट्रीय 
. समाचार पत्रों तक ने उसे व्यापक प्रसिद्धि दी। गोपालजी की 
पत्रका रवार्ता का प्रयास निश्चय ही समयोजित था तथापि, गांधी 
हत्या के मुद्दे पर चुनाव में अपने पक्ष में मंतदान का आग्रह हिन्दू 
महासभा प्रत्याशी के लिए किसी भी प्रकार उचित माना नहीं जा 
` सकता । हिन्दू महासभा का गांधी हत्या काण्ड से न कोई सम्बन्ध 
था और न ही न्यायालथ ने सांकेतिक ब्प में भी इस प्रकार की 


टिप्पणी भी कभी की । श्री गोपाल गोडसे हिन्दू महासभा क. 


सदस्य, नेता और वर्तमान में राष्ट्रीय महामंत्री ठीक उसी प्रकार 
एक भारतीय नागरिक के रुप में है जिस प्रकार एक भारतीय 
नागरिक होने के नाते वह समस्त नागरिक अधिकारों का उपभोग 
` करते हैं और चुनाव में प्रत्याशी बन चुनाव लड़ते हैं । कुछ भावुक 
लोग भावनावशात्‌ ऐसे सन्द्भो से हिन्द्र महासभा को जोड़ते हो 
तो उनका भी समर्थन नहीं किया जा सकता । तो ऐसे में संगठन 
के राष्ट्रीय महामंत्री का इस प्रकार का चुनावी आहवान या 
संगठन के राष्ट्रीय अध्यक्ष श्री बालारांव सावरकर का ९ जून 
१९९० को आगरा की पत्रकारबार्ता का यह कथन “यदि गोडसे 
ने गांधी को न मारा होता तो हैदराबाद मुक्त न होता” कैसे 
` समर्थनीय माना जा सकता है? 


श्री गोपाल गोडसे ने अपनी पत्रकार वार्ता में कहा है कि 
“गांधी हृत्या प्रकरण में भाजपा की दोहरी भूमिका है। भाजपा 
का एक गुट नाथूराम के विचारों को मानता है और नाथुराम के 
प्रति पार्टी नेताओं के अधिनायकवाद का विरोध करता है। 


नाथूराम राष्ट्रीय स्वयं सेवक संघ के एक निष्ठावान कार्यकर्ता 
थे । पर गांधीजी की हत्या में राष्ट्रीय स्वयं सेवक संघ का कोई 


हाथ नहीं था ।” यदि ४३ वर्ष पूर्व की स्थिति का सिंहावलोकन 
किया जाय तो हम पाते हैं कि, राष्ट्रीय स्वयं सेवक संघ का नेतृत्व 
गांधीजी और कांग्रेस के हिन्टू-मसििम एकता की आलोचना करते 
हुए भी गांधीजी पर बहुत विश्‍वास रखता था । नवम्बर १९४६ 
में मुलतान में मुलतान जिला संघ चालक डॉ बलदेव बर्मन ने 
जब रा स्व, संघ के सर संघ चालक श्री गोलवलकर गुरुजी से 
पूछा कि “पाकिस्तान का बहुत शोर है | कहीं वह बनाया तो 
नहीं जायेगा?” इस पर श्री गुरुजी ने उत्तर दिया कि, “मुझे 
महात्मा गांधी पर विश्वास है। वे पाकिस्तान का प्रस्ताव कभी 
नहीं मौनेंगे । हो सकता है देश को अविभाजित रखने के लिए 
जिन्ना द्वारा प्रस्तुत कोई प्रस्ताव मुसलमानों की तुष्टीकरण के 
लिये शायद वे मान भी ले । पर देश विभाजन वे नहीं होने देंगे |” 


A A 


` पर १९४६ पीछे छोड़ १९४७ जैसे-जैसे आगे बढ़ रहा था वस- 


वैसे श्री गुरुजी के विचारों में कुछ विचलन आचरण.था जस 
“म गांधी जैसा परश्रेष्ठ पुरुष आत्मा कि संदूर्ण ज्योति को 
के.द्रत करके अपनी संपूर्ण मानसिक शक्तियों को एकत्रित करके, 
परस्पर का विरोध तथा संघर्ष मिटाने के हेतु जीवन के पवित्र 


सिद्धांतों के आधार पर, भिन्न-भिन्न मत चलाने वालों के सदुपदेश 


सामने रखकर, उसी प्रकार संगम करने में लगा हुआ हु । परन्तु 


उसका परिणाम क्या हो रहा हैं और क्या होगा इसे पर मैं कुछ 
भी नहीं कहता । इस पर लोग स्वयं ही विचार करें ।” यहां तक 


कि, मार्च १९४७ के रा. स्व संघ दिल्‍ली के वा£-कोत्सव' प्रसंग 
के इस भाषण में उन्होंने कांग्रेस का उल्लेख नहीं करते हुए कहा 
कि “बड़ -बड़े बुद्धिमान और ख्याति प्राप्त पुरुष एकत्रित होकर 
सम्मेळनों का आयोजन करते, पारस्पारिक संधि को वार्ता करते 
तथा अंत में बंटवारे की विधि का विधान रखते दृष्टिगोचर होते 
हैं ।” और इस प्रकार “अपनी.'माता के अंगःप्रत्यंग काट कर 
उनके बंटवारे के हेतु परस्पर कलह करने” पर अपनी व्यथा प्रकट 
करने के साथ ही मानो असहाय हो श्री गुरुजी कह देते,हैं कि, 
तथाकथित विशाल दृष्टिकोण लेकर संगम की मृगमरीचिका के 
पीछे दौड़-धूप और दूसरी ओर आघातों से आत्रान्त होकर प्रत्येक 


घटना सें भयभीत होकर, मानों रोता हुआ शरणागत के मागं का अनु- 


सरण करता हुआ और रक्षा की भीक्षा मांगता हुआ अपना दुर्बल 
समाज | कैसा दृश्य हे?” और मात्र पांच माह में विभाजित 
दृश्य प्रकट हो जाने के उपरान्त भी श्री गुरुजी की गांधीजी के 
प्रति श्रद्धा और विश्वास में कोई अन्तर नहीं आता और मुबई 
शाखा के संक्रान्ति उत्सव पर दिये अपने बौद्धिक में जनवरी 
१९४८ में श्री गुरुजी कहते हैं कि “१५ अगस्त १९४७ को भारत 
का विभाजन हुआ! श्रद्धेय महात्माजी की आशा-आकांक्षाएं 
ठुकरा कर शासतारूढ़ कांग्रेसी नेताओं ने भारत-विभोजन 
स्वीकार कर लिया ।” 


गांधीजी और उन के नेतत्व में चलने वाली कांग्रेस किसी 


भी प्रकार देश के विभाजन को स्वीकार नहीं करेगी इस प्रकार 
का श्री गुरुजी का दुढ़ विश्वास होने से राष्ट्रीय स्वयं सेवक संघ 


जहां देश-विभाजन के प्रति एक प्रकार से निश्चिन्त सा रहा 


वहां अप्रयतक्ष रूप से ही सही वह कांग्रेस पर आश्‍वस्त-रहा । 
पश्चिमी पाकिस्तान के परिसरवाला क्षेत्र निश्चय ही एक अपवाद 
था । संघ के केन्द्रीय नेतृत्व की निश्चिन्तता के होते हुए भी 
स्थानीय आधार पर पंजाब, सिंध सीमा प्रांत में संघ के लोगों मे 
आत्मरक्षा की दृष्टि से कुछ तैयारियां की थी । फिर भी कुल 
मिला कर देश के अन्य प्रदेशों में संघ विभाजन के प्रति उदासीन 
और कांग्रेस तथा गांधीजी पर भरोसा रख निश्चिन्त रहा । 
गांधीजी के प्रति संप्र जनों में जो श्रद्धाभाव था उसका एक 
स्वानुभूत उदाहरण इस दृय्टि से दिशा दर्शक हो सकता है। मेरी 
अवस्था तब चौदह वर्ष की थी और मैं माध्यमिक विद्यालय में 
आठवीं कक्षा में पढ़ता थां । आरम्भ से ही घर में संघ के साथ ही 
हिन्दू महासभा का वातावरण होने और मेरी इसमें विशेष रूचि 
होने के फलस्वरूप मैं विभाजन का घोर विरोधी था। जब 
३ जून ४७ को विभाजन की घोषणा के उपरांत देश-विखण्डन का 
वह दिवस निकट आता गया तब एक दिन मैंने कक्षा में शामपंट 
पर एक सघं का चित्र बनाया और उसे दो मुंह बताते हुए एक 
के सामने लिखा यदि विभाजन होगा तो वह मेरी छाती पर 
होगा' और दूसरे मुह्‌ के आगे लिखा 'देश के विभाजन को हमें 
स्वीकार करना पड़ रहा है ।' मेरे द्वारा बनाया गया द्विमुखी सपं 
का चित्र जब कक्षा के मेरे सहपाठियों ने देखा तो वे समस्त 
किशोर सहपाठी मुझ पर इसलिए रूष्ट हुए कि मैंने गांधीजी के 
सम्बन्ध में एक प्रकार से वह व्यंग्य चित्र बनाया,था । हमारा 
निवास इन्दोर के राष्ट्रीय स्वयं सेवक संघ की केन्द्र स्थली 
रामबाग में था और अधिकतर सहपाठी भी उसी मोहल्ले के संध 
स्वयं सेवक ही थे। इन संघ स्वयं सेवक-सहपाठियों ने ही मेरी 
शिकायत अघ्यापकजी से की और तत्कालीन परिपाटी के अनुसार 
मुझे शारी रक दण्ड मिला । 


मुझे क्या दण्ड मिला । अपनी घौर निषक्रियता और वीर _ 
सांवरकरजी के सचेतन की घोर उपेक्षा का दण्ड यह हिन्दू समाज 
भगत रहा था । पाकिस्तान में पाशविक अंत्याचारों की तीव्रता 
बढती चली गयी । सहसा उसकी प्रतिक्रिया, विशेषकर दिल्ली 
और पूर्वी पंजाब में अधिक थी । भारत का विभाजन कर पाकि- 
स्तान बनाने वाले मुस्लिम लीगियों के हौसले भारत में इतने बुलंद 
थे कि १० सितम्बर १९४७ को केन्द्रीय मंत्रिमण्डल के सभौ 
सदस्यों अर्थात देश के चोटी क नेताओं प्रमुख प्रशासकीय हिन्दू 
अधिकारियों और हजारों हिन्दुओं का कतलेआम कर लाल किले 
पर पाकिस्तानी चान्दतारेवाला हरा परचम फहराने का भंयकर 
मुस्लिमलीगी षड्यन्त्र जब उजागर हुआ तो फिर देश के हिन्दुओं 
का खून खौलने लगा । 


( शेष आगामी अंक में ) | 


आगामी अंक में - 


हे राम ! तुम ही जानत पीर हमारी !' -लेखमाला 
की चौथो और अंतिम कड़ी -- 


लहरें नवसूष्टि का निर्माण. 
नहीं करली ! [ 


[5] -'बड़े लोगों के बड़े प्रमाद” --लेखमाला को सातवीं 
और अन्तिम कड़ो-- 


विरोधभाव को चिरजीवी 
शत्र॒ता में न बदळो ! 

